《折渭州画像赞》
宋代·李之仪

龙章凤姿，燕颔虎颈。巍巍堂堂，弗严而整。山纳海容，霜根雪节。

可畏而亲，力莫之斡。吾私淑诸，一代之英。多取益给，欲掩滋明。

长庚未艾，白气何来。精爽如在，佳城不开。出卯则角，堕地而班。

岂无所遗，騄骥方闲。高牙赤舄，惟叔惟虎。有之似之，千载一武。

赳赳桓桓，彼徒见诮。他日凌烟，实先前诏。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。